*90. számú előterjesztés*

*Beszámoló a helyi autóbusz-közlekedésre kötött közszolgáltatási szerződés 2019. évi teljesítéséről*

|  |
| --- |
| **Előterjesztő:** Dr. Bozsolik Róbert polgármester**Készítette:** közszolgáltató**Törvényességi ellenőrzést végezte:** --- |

***Tisztelt Képviselő-testület!***

A képviselő-testület a Gemenc Volán Zrt.-vel (Szekszárd, Tartsay u. 4.), autóbusszal végzett menetrendszerinti személyszállítás elvégzésére kötött közszolgáltatási szerződést *2015. január 1-től 2019. december 31-ig* terjedő időre. A megkötött közszolgáltatási szerződés IX. fejezete szerint ***„A város helyi közlekedése ellátásának teljesítményi adatteljesítéséről szóló beszámolót a Szolgáltató évente, a tárgyévet követően április 15-ig elkészíti és megküldi az Önkormányzat részére.”***

A közszolgáltatást végző Dél-Dunántúli Közlekedési Központ jogutódja, a Volánbusz Zrt. ezen kötelezettségnek eleget téve megküldte beszámolójukat részünkre. Tekintettel arra, hogy a 2019. IV. negyedév elszámolása alapján az 1.760 eFt ellentételezési összeg közszolgáltató részére történő átutalása még nem történt meg, Önkormányzatunknak 2000 Ft túlfizetése keletkezett a tavalyi évre, mely az idei évi ellentételezési összegbe kerül beszámításra.

Javasolom az alábbi határozati javaslattal a beszámoló elfogadását.

**H a t á r o z a t i j a v a s l a t :**

**Beszámoló a helyi autóbusz-közlekedésre kötött közszolgáltatási szerződés 2019. évi teljesítésére**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Gemenc Volán Zrt.-vel (Szekszárd, Tartsay u. 4.), autóbusszal végzett menetrendszerinti személyszállítás elvégzésére kötött közszolgáltatási szerződés IX. fejezetében foglaltakra figyelemmel, a közszolgáltatás 2019. évi teljesítéséről szóló szolgáltatói beszámolót elfogadja azzal, hogy az 2 000 Ft túlfizetés összegét a 2020. évben az önkormányzatot terhelő ellentételezési összegbe betudja.

*Határidő:* 2020. május 15.

*Felelős:* Kondriczné dr.Varga Erzsébet jegyző

 (a határozat megküldéséért)

*Határozatról értesül:* Volánbusz Zrt.

irattár